На основу чл. 55 Статута градске општине Вождовац („Сл. лист града Београда“ бр. 36/10 – пречишћен текст, 41/13 и 55/16) и чл. 12 Одлуке о начину, мерилима и критеријумима за избор пројеката у култури који се финансирају и суфинансирају из буџета ГО Вождовац („Сл. лист града Београда“ бр. 91/14 и 50/15), председник градске општине Вождовац доноси

**О Д Л У К У**

**о додели средстава сходно Конкурсу за финансирање пројеката у култури а који се финансирају и суфинансирају из буџета Градске општине Вождовац**

1. **За ОБЛАСТ 1**- Кинематографија и аудио-визуелно стваралаштво **БИРА СЕ** пројекат „Школа фотографије“ Удружења грађана “Спортеко“, Војводе Степе бр 285, Београд и додељују се средства у укупном износу од 437.000,00 динара.
2. **За ОБЛАСТ 2-** Ликовне и визуелне уметности **БИРА СЕ** пројекат „Вожд арт 2018“ Удружења грађана “Вожд“, Јове Илића бр 89, Београд и додељују се средства у укупном износу од 499.900,00 динара.
3. **За ОБЛАСТ 3-** Ширење и унапређивање едукације у области културе **БИРА СЕ** пројекат „Школа вајарства“ Удружења грађана “Вожд“, Јове Илића бр 89, Београд и додељују се средства у укупном износу од 499.780,00 динара.

Средства су обезбеђена у Програму 13 „Развој културе и информисања“ - позиција 225 буџета Градске општине Вождовац за 2018 годину. Максималан износ за финансирање или суфинансирање пројекта је **500.000,00** динара.

Корисници средстава ће закључити уговоре са градском општином Вождовац којим ће бити регулисана међусобна права и обавезе у року од 15 дана од дана коначности ове Одлуке.

**О б р а з л о ж е њ е**

Председник је донео Одлуку број I Број: 644-2/18 од 26.01.2018. о формирању Комисије и расписивању јавног конкурса за финансирање пројеката у култури, који се финансирају и суфинансирају из буџета Градске општине Вождовац а који се односе на следеће области:

**ОБЛАСТ 1**- Кинематографија и аудио-визуелно стваралаштво,

**ОБЛАСТ 2-** Ликовне и визуелне уметности,

**ОБЛАСТ 3**- Ширење и унапређивање едукације у области културе.

Дана 31.01.2018. јавни позив са упуством и конкурсном документацијом је окачен на сајту ГО Вождовац. Рок за предају пријава је осам дана од дана објаве документације на сајту ГО Вождовац.

На другој седници Комисије број 06-10/18, одржаној 14.02.2018 године, Комисија за спровођење јавног конкурса за финансирање пројеката у култури, који се финансирају и суфинансирају из буџета Градске општине Вождовац а који се односе на следеће области:

**ОБЛАСТ 1**- Кинематографија и аудио-визуелно стваралаштво,

**ОБЛАСТ 2-** Ликовне и визуелне уметности,

**ОБЛАСТ 3**- Ширење и унапређивање едукације у области културе, констатовала је да неблаговремених пријава није било и да је пристигло 3 пријаве и 1 допуна пријаве:

**ОБЛАСТ 1**- Кинематографија и аудио-визуелно стваралаштво:

1. Удружење грађана “Спортеко“, Војводе Степе бр 285, Београд:

* Назив предлога пројекта: „Школа фотографије“
* Укупна вредност предлога пројекта: 437.000,00 динара
* Износ који се тражи: 437.000,00 динара

Сва тражена документација је достављена, па је пријава оцењена као благовремена и потпуна. С обзиром на то да је за Област 1 пристигла само једна пријава, није било услова за примену утврђеног критеријума и сачињавање ранг листе.

**ОБЛАСТ 2-** Ликовне и визуелне уметности:

1. Удружење грађана “Вожд“, Јове Илића бр 89, Београд:

* Назив предлога пројекта: „Вожд арт 2018“
* Укупна вредност предлога пројекта: 499.900,00 динара
* Износ који се тражи: 499.900,00 динара

Сва тражена документација је достављена, па је пријава оцењена као благовремена и потпуна.

1. Удружење „Пријатељи деце општине Вождовац“, Устаничка бр 53, Београд-допуна конкурсне документације. У склопу ове допуне недостаје следећа документација:
   * + пријавни формулар са описом програма, обрасцем буџета и обрасцем плана активности - Образац 1
     + биографија координатора програма и кључних стручњака
   * изјава подносиоца пријаве под пуном моралном, материјалном и кривичном одговорношћу да су измирени сви доспели порези, доприноси и друге јавне дажбине у складу са прописима Републике Србије; да се против правног лица или одговорних лица у удружењу не воде поступци пред надлежним судовима; да подносилац пријаве није добио средства од другог донатора у укупном траженом износу (или недостајућа средства) за предлог Пројекта којим конкурише и да ће Даваоца средстава обавестити о свим додатним финансирањима од стране било ког донатора.
   * пријава програма у електронској форми (диск или УСБ)

С обзиром на то подносилац пријаве није поднео конкурсом утврђену документацију пријава се одбацује као непотпуна.

**ОБЛАСТ 3**- Ширење и унапређивање едукације у области културе:

1. Удружење грађана “Вожд“, Јове Илића бр 89, Београд:

* Назив предлога пројекта: „Школа вајарства“
* Укупна вредност предлога пројекта: 499.780,00 динара
* Износ који се тражи: 499.780,00 динара

Сва тражена документација је достављена, па је пријава оцењена као благовремена и потпуна. С обзиром на то да је за Област 3 пристигла само једна пријава, није било услова за примену утврђеног критеријума и сачињавање ранг листе.

На основу писаног Предлога одлуке од 14.02.2018. као и расположивим средствима опредељеним за ту намену, доносим одлуку као у диспозитиву.

Ова Одлука ће, по коначности, бити објављења на сајту Градске општине Вождовац.

**ПОУКА О ПРАВНОМ ЛЕКУ:** Учесници Јавног конкурса имају право да поднесу приговор Већу градске општине Вождовац у року од 8 дана од дана пријема Одлуке.

Одлуку доставити: Учесницима јавног конкурса, Одељењу за финансије, привреду, друштвене делатности и планирање и архиви градске општине Вождовац.

ПРЕДСЕДНИК ГРАДСКЕ ОПШТИНЕ ВОЖДОВАЦ

I Број: 644-4/18 од 19.02.2018.

ПРЕДСЕДНИК Александар Савић